Ofelia Mikk

Ofelia Mikk (1924–2008) (hiljem Ofelia Mikk-RebasOfelia Mikk-Rebas, Eesti Televisiooni esimene teadustaja, 1955 ERR Fotoarhiiv, 1950. aastal pildistatud foto.) oli Eesti esimene eestikeelne televisiooniteadustaja.

1951. aastal lõpetas ta Eesti Riikliku Teatriinstituudi (3. lend) ning mängis diplomilavastuses "Teise rinde taga".Lavakunstikooli koduleht (vaadatud 25. aprillil 2014).

Tema esimene esinemine teleekraanil oli Eesti Televisiooni, toonase nimega Tallinna Televisioonistuudio ametlikus proovisaates 19. juulil 1955. Tema esimene diktoritekst käsitles Tallinna Kaugnägemiskeskuse ehitust ja valmimist.Andri Maimets. Rahvustelevisiooni esimese päeva tuhmunud lugu Postimees, 19.07.2005.

Umbes kuu aja pärast pidi ta teletööst loobuma, sest ta oli öelnud närveerides otse-eetrisse lause, millel polnud etteantud diktoritekstiga midagi ühist. Küll aga töötas ta 1950. aastatel Eesti Raadios, kus toimetas kuuldemänge. Hiljem on ta oma mälestusi rääkinud 1985. aasta ETV ajalugu käsitleva saate "... nii lendab aeg!" tegijatele.Ofelia Mikk – Eesti Televisiooni [Tallinna Televisioonistuudio esimene teadustaja] ERR Fotoarhiiv, juuli 1985.

Viited

Kategooria:Eesti inimesed